(1) ลักษณะของผลิตภัณฑ์หรือบริการ

-   ลักษณะของผลิตภัณฑ์

บริษัทดำเนินการผลิตและจำหน่ายแผ่นเหล็กชุบสังกะสีแบบลูกฟูก เคลือบสีและไม่เคลือบสี
ภายใต้เครื่องหมายการค้า “สามดาว” และแบบแผ่นเรียบ ภายใต้เครื่องหมายการค้า “TIW”
โดยแบ่งประเภทผลิตภัณฑ์ได้ดังนี้

1.  แผ่นเหล็กชุบสังกะสีแบบลูกฟูก ทั้งประเภทลอนเล็กและลอนใหญ่
    ทั้งประเภทไม่เคลือบสีและเคลือบสี สำหรับใช้ในการมุงหลังคา กั้นห้อง ทำรั้ว ยุ้งฉาง เป็นต้น

2.  แผ่นเหล็กชุบสังกะสีชนิดแผ่นเรียบ ใช้ในการทำป้ายโฆษณา ท่อปรับอากาศ ประตูห้องน้ำ
    ตู้เอกสาร หลังคารถปิกอัพ ถังน้ำ เป็นต้น

3.  แผ่นมุงหลังคาสำเร็จรูป “Freedom Roof”

-   ลักษณะของบริการ

บริษัทเพิ่มลักษณะกิจกรรมในธุรกิจ 1 ประเภทคือ
การบริการรับเหมาติดตั้งผนังและหลังคาแผ่นเหล็กชุบสังกะสี

-   ปัจจัยที่มีผลกระทบต่อโอกาสหรือข้อจำกัดในการประกอบธุรกิจ

บริษัทได้รับบัตรส่งเสริมการลงทุนเพื่อกิจการอุตสาหกรรม ประเภทอุตสาหกรรม
“ผลิตแผ่นเหล็กชุบสังกะสี” จากคณะกรรมการส่งเสริมการลงทุนเพื่อกิจการอุตสาหกรรม
ซึ่งออกให้แก่บริษัทเมื่อวันที่ 12 กันยายน 2504
แต่ในขณะนี้บัตรส่งเสริมดังกล่าวได้สิ้นสุดผลบังคับใช้แล้ว

(2) ตลาดและภาวะการแข่งขัน

(1) นโยบายและลักษณะการตลาดของผลิตภัณฑ์ที่สำคัญ

-   บริษัทเป็นผู้ผลิตและจำหน่ายแผ่นเหล็กชุบสังกะสีเป็นรายแรกของประเทศไทย
    ซึ่งสินค้าของบริษัทมีจำหน่ายกระจายไปทั่วทุกภูมิภาคของประเทศด้วยชื่อเสียงและคุณภาพอันโดดเด่น
    เป็นที่ยอมรับในตลาดมานานตลอด 47 ปี ที่ผ่านมา ภายใต้เครื่องหมายการค้า “สามดาว”
    และ “TIW”

-   ในการบริการรับเหมาติดตั้งผนังและหลังคา
    ขณะนี้บริษัทให้บริการแก่โครงการภายใต้สัญญารับเหมาซึ่งมีการกำหนดรายละเอียดของวัสดุและกำหนดวันเสร็จสิ้นของงานไว้ล่วงหน้า

-   กลยุทธ์การแข่งขัน

-   บริษัทใช้กลยุทธ์การแข่งขันในด้านราคาและคุณภาพสินค้า
    รวมถึงการให้บริการอย่างถูกต้องและรวดเร็ว
    ทั้งนี้บริษัทเชื่อว่าคุณภาพสินค้าของบริษัทเป็นที่ยอมรับในกลุ่มผู้บริโภคโดยทั่วไป
    และเป็นกลยุทธ์ที่บริษัทสามารถควบคุมได้ ส่วนการแข่งขันด้านราคานั้น
    บริษัทมีการกำหนดราคาให้ใกล้เคียงกับราคาของคู่แข่งขัน
    ซึ่งบางรายมีคุณภาพสินค้าที่ไม่เทียบเท่ากับบริษัท

-   บริษัทใช้วัสดุที่มีคุณภาพสูง ในขณะที่ราคาสมเหตุผล
    และบริการได้เสร็จสิ้นภายในกำหนดเวลาตามสัญญา

-   ลักษณะของลูกค้าและกลุ่มลูกค้าเป้าหมาย

ผลิตภัณฑ์แผ่นเหล็กชุบสังกะสี : เป็นกลุ่มเกษตรกรซึ่งซื้อสินค้าผ่านร้านค้าวัสดุก่อสร้าง
และกลุ่มผู้รับเหมาก่อสร้าง โดยบริษัทไม่มีการพึ่งพิงลูกค้ารายใดเกินร้อยละ 30 ของรายได้รวม

การบริการ : เป็นโครงการใหญ่ซึ่งมักเป็นการสร้างอาคารสำนักงานและโรงงานขนาดใหญ่
ลูกค้าและกลุ่มเป้าหมายเป็นนิติบุคคลในประเทศ
หรือบริษัทร่วมลงทุนกับต่างชาติซึ่งก่อตั้งในประเทศไทย
ทั้งนี้สถานที่ให้บริการกระจายอยู่ทั่วไปตามภาคต่างๆของประเทศ

-   การจำหน่ายและช่องทางการจำหน่าย

ผลิตภัณฑ์แผ่นเหล็กชุบสังกะสี : บริษัทจำหน่ายสินค้าแก่ลูกค้าทุกรายด้วยระบบเงินสด
ไม่ว่าจะเป็นประชาชนทั่วไป หรือ ร้านค้าวัสดุก่อสร้าง หรือ
ผู้รับเหมาก่อสร้างสามารถติดต่อขอซื้อผลิตภัณฑ์ของบริษัทได้โดยตรง

การบริการ :
หน่วยงานของบริษัทซึ่งมีหน้าที่ดูแลรับผิดชอบงานทางด้านการบริการรับเหมาเป็นผู้ติดต่อโดยตรงกับลูกค้า
มักเป็นงานต่อเนื่องจากลูกค้าเดิมหรือผู้ที่เกี่ยวข้องกับลูกค้าเดิม

- สัดส่วนการจำหน่ายผลิตภัณฑ์แผ่นเหล็กชุบสังกะสีในประเทศและต่างประเทศ

+------------------+----------------+----------------+----------------+
| รายการ           | 1 เม.ย. 47 –   | 1 เม.ย. 46 –   | 1 เม.ย. 45 –   |
|                  | 31 มี.ค. 48     | 31 มี.ค. 47     | 31 มี.ค. 46     |
|                  |                |                |                |
|                  | ร้อยละ          | ร้อยละ          | ร้อยละ          |
+------------------+----------------+----------------+----------------+
| มูล               | 90.95          | 83.72          | 79.03          |
| ค่าจำหน่ายในประเทศ |                |                |                |
+------------------+----------------+----------------+----------------+
| มูลค              | 9.05           | 16.28          | 20.97          |
| ่าจำหน่ายต่างประเทศ |                |                |                |
+------------------+----------------+----------------+----------------+
| รวมมูลค่าการจำหน่าย | 100            | 100            | 100            |
+------------------+----------------+----------------+----------------+

-   ประเทศที่บริษัทจำหน่ายผลิตภัณฑ์

ประเทศพม่า ประเทศกัมพูชา ประเทศสิงคโปร์ และ ประเทศลาว

(ข) ภาวะการแข่งขัน

- สภาพการแข่งขันในอุตสาหกรรม

การแข่งขันในอุตสาหกรรมยังคงมีความรุนแรงทั้งจากผู้ผลิตผลิตภัณฑ์แผ่นเหล็กชุบสังกะสี ซึ่งมีรวม
7-8 ราย และเนื่องจากเทคโนโลยีสมัยใหม่ ทำให้มีสินค้าทดแทนซึ่งมีภาพลักษณ์ที่ทันสมัย
ดึงดูดความสนใจผู้บริโภคได้มาก
ผู้บริโภคหลักของบริษัทเปลี่ยนความนิยมจากเดิมเนื่องจากมีการสื่อสารโฆษณาที่เข้าถึงผู้บริโภคได้มากกว่า
อย่างไรก็ตามหน่วยงานภาครัฐมีโครงการก่อสร้างที่อยู่อาศัยแก่ข้าราชการ
และประชาชนที่มีรายได้น้อย
วัสดุและผลิตภัณฑ์ของบริษัทยังคงจำหน่ายให้แก่โครงการเหล่านี้ผ่านทางตัวแทนจำหน่ายและผู้รับเหมาก่อสร้างทั่วไป

- ชื่อ จำนวนและขนาดของผู้แข่งขันในอุตสาหกรรม

ผู้ผลิตและคู่แข่งขันในอุตสาหกรรมแผ่นเหล็กชุบสังกะสีที่อยู่ในตลาดเดียวกันกับบริษัทมี 7 ราย
ดังรายนามต่อไปนี้

  ------------------------------------ ----------------------------------
  ผู้ผลิต                                 กำลังการผลิตแผ่นเหล็กชุบสังกะสี (ตันต่อปี)

  1. บริษัท ไทยแลนด์ไอออนเวิคส์ จำกัด        90,000
  (มหาชน)                              

  2. บริษัท สังกะสีไทย จำกัด                120,000

  3. บริษัท สังกะสีฟาร์อีส จำกัด              60,000

  4. บริษัท กรุงเทพผลิตเหล็ก จำกัด (มหาชน)   ไม่มีข้อมูล

  5. บริษัท สยามบ๊อกซ์ จำกัด                ไม่มีข้อมูล

  6. บริษัท พีเอสพี โค้ทเต็ด สตีล จำกัด        ไม่มีข้อมูล

  7. บริษัท ประมวลสิน สตีล จำกัด            ไม่มีข้อมูล
  ------------------------------------ ----------------------------------

-   สถานภาพและศักยภาพในการแข่งขันของบริษัทที่ผ่านมา

ตลอดระยะเวลาที่ผ่านมา
ผลิตภัณฑ์ของบริษัทมีศักยภาพในการแข่งขันใกล้เคียงกันกับผู้ผลิตรายใหญ่รายอื่น เช่น บริษัท
สังกะสีไทย จำกัด และ บริษัท กรุงเทพผลิตเหล็ก จำกัด (มหาชน)

- แนวโน้มภาวะอุตสาหกรรม

ใน 1 รอบปีที่ผ่านมา อุตสาหกรรมเกี่ยวเนื่องมีการฟื้นตัว เช่น
อุตสาหกรรมก่อสร้างและอสังหาริมทรัพย์ ทั้งนี้เนื่องจากหลายเหตุปัจจัย เช่น
กองทุนที่จัดตั้งโดยรัฐบาล โครงการบ้านและที่อยู่อาศัยราคาย่อมเยา ภาวะดอกเบี้ยยังคงมีอัตราต่ำ
เป็นต้น ทำให้มีอุปสงค์ในตลาดผลิตภัณฑ์สังกะสีมากขึ้น

อนึ่ง การที่รัฐบาลมีโครงการต่อเนื่องดังกล่าวข้างต้นนี้
ทำให้ภาวะอุตสาหกรรมผลิตภัณฑ์สังกะสีมีแนวโน้มที่ดีขึ้นอย่างต่อเนื่องเช่นกัน

  - สภาพการแข่งขันในอนาคต

เนื่องจากกำลังการผลิตและปริมาณผลิตภัณฑ์แผ่นเหล็กชุบสังกะสีที่มีอยู่ในตลาดขณะนี้
อยู่ในระดับสูงกว่าปริมาณความต้องการของผู้บริโภคอยู่มาก
ทำให้การแข่งขันซึ่งเดิมมีความรุนแรงในระดับหนึ่งแล้ว
ยิ่งเพิ่มความรุนแรงและเปลี่ยนรูปแบบของการแข่งขันให้มีความหลากหลายและซับซ้อนมากขึ้น

การบริการรับเหมาติดตั้งผนังและหลังคามีการแข่งขันสูง แต่ด้วยคุณภาพของวัสดุและบริการที่ซื่อตรง
และราคายุติธรรม การแข่งขันในอนาคตของงานรับเหมาของบริษัทยังมีศักยภาพสูง
ผู้ที่มีศักยภาพสูงในอุตสาหกรรมนี้ที่ใช้วัสดุเช่นเดียวกับบริษัทยังมีไม่มากราย
ดังนั้นตลาดยังคงเป็นของผู้ผลิต

  (3) การจัดหาผลิตภัณฑ์หรือบริการ

(ก) ลักษณะของการผลิต ผลิตภัณฑ์เพื่อจำหน่าย

  - จำนวนโรงงาน : 1 แห่ง

  - กำลังการผลิตรวม : 90,000 ตันต่อปี

  - นโยบายการผลิตที่สำคัญ : ผลิตผลิตภัณฑ์ให้เป็นไปตาม

  มาตรฐานอุตสาหกรรม

  - การจัดหาวัตถุดิบ : จัดหาจากผู้ผลิตและผู้จำหน่าย

  ภายในประเทศทั้งหมด

  - จำนวนผู้จำหน่ายวัตถุดิบหลัก : 3 – 5 ราย

  - สภาพโดยทั่วไปและสภาพปัญหาเกี่ยวกับวัตถุดิบ

จะไม่เกิดการขาดแคลนวัตถุดิบค่อนข้างแน่นอน เนื่องจากผู้ผลิตและ
จำหน่ายวัตถุดิบเป็นผู้ผลิตรายใหญ่ซึ่งมีฐานการผลิตในประเทศไทย

-   การซื้อวัตถุดิบจากผู้จัดจำหน่าย

  วัตถุดิบที่ซื้อ

1.  แผ่นเหล็กรีดเย็น

2.  แร่สังกะสี

  ชื่อผู้จัดจำหน่าย

บริษัทซื้อวัตถุดิบทั้ง 2 ชนิด ได้แก่ แผ่นเหล็กรีดเย็นและแร่สังกะสีผ่านผู้จัดจำหน่ายของผู้ผลิต คือ
บริษัท มิตซุย แอนด์ คัมปนี (ไทยแลนด์) จำกัด

  ลักษณะความสัมพันธ์

ผู้จัดจำหน่ายมีสถานะเป็นนิติบุคคลในประเทศไทยและผู้ถือหุ้นใหญ่รายหนึ่งของบริษัทเป็นผู้ถือหุ้น 100%
ในนิติบุคคลดังกล่าว

  - สัดส่วนการซื้อวัตถุดิบในประเทศและต่างประเทศ

บริษัทซื้อวัตถุดิบทั้งหมดจากผู้ผลิตภายในประเทศ

ลักษณะของการจัดให้ได้มาซึ่งผลิตภัณฑ์เพื่อให้บริการ

บริษัทจัดหาวัตถุดิบเหล็กแผ่นชุบจากผู้จำหน่ายภายในประเทศ หลังจากนั้นทำการตัด ขึ้นรูป
ภายในบริเวณพื้นที่โรงงานของบริษัทหรือที่หน้างาน
วัสดุประกอบต่างๆทุกประเภทจัดหาจากภายในประเทศ 3-5 ราย
ดังนั้นสภาพทั่วไปหรือปัญหาในการขาดแคลนวัตถุดิบจะไม่เกิดขึ้น

(2) ผลกระทบต่อสิ่งแวดล้อม

-   การดำเนินการเพื่อลดผลกระทบต่อสิ่งแวดล้อม

  ทางอากาศ

ได้มีการตรวจสอบและบำรุงรักษาอย่างต่อเนื่อง โดยจัดทำตารางเวลาในการปฏิบัติงานไว้

  ทางน้ำ

ได้มีการบำรุงรักษาอย่างต่อเนื่องและจัดส่งตัวอย่างน้ำเพื่อการวิเคราะห์เป็นประจำทุกเดือน

  กากอุตสาหกรรม

บริษัทได้มอบหมายให้บริษัทบริหารและพัฒนาเพื่อการอนุรักษ์สิ่งแวดล้อม จำกัด (มหาชน) (GENCO)
จัดเก็บและนำไปกำจัด โดยมีค่าใช้จ่ายในรอบปีที่ผ่านมาเป็นจำนวนเงิน 19,896.- บาท

-   ค่าใช้จ่ายในการลงทุนเพื่อควบคุมสิ่งแวดล้อมเป็นจำนวนเงิน 420,000.- บาท

- ระดับและค่าของมลภาวะที่เกิดขึ้นจริงเมื่อเทียบกับข้อกำหนดตามกฎหมาย

ระดับและค่าของมลภาวะของบริษัทไม่เกินค่ามาตรฐานเมื่อเทียบกับข้อกำหนดตามกฎหมาย

-   ข้อพิพาทเกี่ยวกับสิ่งแวดล้อม

-   ไม่มี –

  (4) งานที่ยังไม่ได้ส่งมอบ

  - ไม่มี -